100 CHRISTIANSHAAB DISTRIKT 



søgelser. Her kan nævnes, at den ældste Plantesamling fra Grønland, maaske den 

 ældste fra noget arktisk Land, nemlig Povl Egede's »Herbarium vivum« fra 1739 

 sikkert hovedsagelig er samlet her, om det end ikke giver Oplysninger om Finde- 

 stederne. 



Der kendes med Sikkerhed 185 Arter af højere Planter fra Chris tianshaab 

 Handelsdistrikt, og med nogenlunde Sikkerhed kan yderligere 18 Arter antages 

 at forekomme her. Af disse 203 Arter er: 



101 eller 49,8 % vidt udbredte langs Vestgrønlands Kyster, nogle dog med Nord- 

 eller Sydgrænser indenfor det koloniserede Omraade. 



23 eller 11,3% nordlige Typer med Sydgrænsen ved Diskobugten eller lidt 

 sydligere. 



79 eller 38,9 % sydlige Typer med Nordgrænse ved Diskobugten eller lidt nord- 

 ligere. 



Paafaldende er her det store Antal sydlige Typer. De er dog ikke almindelig 

 udbredte, men som oftest indskrænkede til særlig begunstigede Steder, altsaa 

 »sjældne Planter«; mange findes kun i Distriktets sydlige Dele. Handelsdistrik- 

 tet er naturligvis i plantegeografisk Henseende ingen naturlig Afgrænsning. Dets 

 nordlige Del hører naturligt sammen med Jakobshavns og Ritenbenks Distrikter, 

 medens alt Landet indenfor Sydostbugten, helt op til og med KangersuneK- 

 Akiamiut Dalen, i plantegeografisk Henseende maa opfattes som en Del af den 

 store Holsteinsborg-»Provins«, der langs Indlandsisen kiler sig op indenfor Ege- 

 desmindes fattige Skærgaardsflora. 



Af de 79 sydlige Arter har 9 Arter deres Nordgrænse i Distriktets sydlige Del, 

 og to træffes kun paa Disko længere nord paa. Af de mere almindelig kendte skal 

 anføres, at Dværgenen (Juniperus communis var. montana) der findes ved Tasiu- 

 ssarssuaK, er af Engell fundet isoleret ved Orpigssuit og opgives at vokse ved Bun- 

 den af KangersuneKfjorden. Den af Grønlænderne vel kendte spiselige Rosenrod 

 (Rhodiola), der er en Kystplante, findes endnu paa AKugdlît's og ved Nûk S. f. 

 Christianshaab. Vandplanter, der overalt i Grønland optræder isolerede, er repræ- 

 senterede med talrige sjældne Typer, bl. a. Bukkeblad (Menyanthes), der jo 

 er almindelig i Danmark. En interessant Vandplante, Nitella translucens, er af 

 Hartz fundet i Søen ved Christianshaab, det eneste Sted i Grønland. 



Af de nordlige Typer har 3 Arter deres hidtil kendte Sydgrænse i Distriktet. 

 En af dem er en højarktisk Mælkebøtte (Taraxacum arctoaenum) der ellers ikke 

 kendes syd f. Cap York-Distriktet. De andre er uanselige og ofte oversete Arter, 

 hvis Udbredelse er mindre sikkert kendt. 



Af største Interesse er, at de grønlandsk-amerikanske Tyttebær (Vacci- 

 nium Vitis Idæa var. pumila) ikke alene er meget almindeligt i Distriktet, især i 

 dets sydlige Dele, men at den ogsaa saa godt som hvert Aar sætter saa rigelig 

 Frugt, at der ved Kolonibestyrerens Foranstaltning kan indsamles saa store 

 Kvanta, at alle danske Husholdninger ved Diskobugten kan forsynes rigelig der- 

 med. Tyttebær er ogsaa almindelig i Egedesmindes Nord-Distrikt, men den vides 



